b"\n_START_ARTICLE_\nVicent Morera Amig\xc3\xb3\n_START_SECTION_\nTraject\xc3\xb2ria\n_START_PARAGRAPH_\nJug\xc3\xa0 al Silla CF abans de la Guerra. Acabada la mateixa fou destinat a Ceuta per a realitzar el servei militar i continu\xc3\xa0 la pr\xc3\xa0ctica del futbol a diversos clubs andalusos, Sevilla Aficionados, Real Betis, Xerez CD i Granada CF a Segona Divisi\xc3\xb3. Ingress\xc3\xa0 al Real Murcia, club amb el qual aconsegu\xc3\xad l'ascens a primera divisi\xc3\xb3. El 1945, \xc3\xa9s fitxat pel FC Barcelona. Amb el Bar\xc3\xa7a nom\xc3\xa9s va jugar una temporada (1945-1946). Va debutar en partit oficial el 7 d'octubre 1945 contra l'Alcoi\xc3\xa0 a la tercera jornada de la lliga espanyola (vict\xc3\xb2ria 2 a 0). Tamb\xc3\xa9 va jugar 26 partits no oficials. Al 1946, Vicent Morera fitxa pel Val\xc3\xa8ncia CF, on guany\xc3\xa0 la lliga espanyola de la temporada 1946-47. La compet\xc3\xa8ncia a la seva posici\xc3\xb3 amb el futbolista Mundo provoc\xc3\xa0 que al cap de dues temporades abandon\xc3\xa9s el club. Retorn\xc3\xa0 al Real Murcia i posteriorment ingress\xc3\xa0 al Llevant UE. Amb el Llevant fou pitxitxi de tercera del 1954 i ascend\xc3\xad a Segona._NEWLINE_Un cop retirat de la pr\xc3\xa0ctica activa del futbol es convert\xc3\xad en entrenador, d'equips modestos valencians. Fou seleccionador de la selecci\xc3\xb3 regional valenciana, de la selecci\xc3\xb3 espanyola juvenil, de l'Ontinyent CF, del CD Mestalla (1962) o del Llevant UE (1966)._NEWLINE_El camp de futbol de Silla duu el nom Vicent Morera Amig\xc3\xb3."